ได้ผู้รับเหมาปรับปรุงป้อมมหากาฬ
กทม.ลงนามสัญญาจ้างแล้ว-กำหนดเสร็จ 540 วันงบ 69 ล้าน,นายสมชาย เดชากรณ์ ผอ.สำนักการวางผังและพัฒนาเมือง กทม. เปิดเผยถึงความคืบหน้าโครงการปรับปรุงซ่อมแซมป้อมมหากาฬและกำแพงเมืองเก่าว่า ภายหลังกรมศิลปากรให้ความเห็นชอบรูปแบบการปรับปรุงฯ และ กทม.โดยสำนักการวางผังและพัฒนาเมือง ได้ประกาศประกวดราคาหาผู้รับจ้าง เป็นครั้งที่ 2 เมื่อช่วงเดือนธันวาคม 2561 ขณะนี้ได้ผู้รับจ้างมาดำเนินโครงการแล้ว มีการลงนามสัญญาจ้างเมื่อสัปดาห์ที่ผ่านมา กำหนดให้แล้วเสร็จภายใน 540 วัน งบประมาณ 69 ล้านบาท,สำหรับลักษณะงานโดยสังเขป จะมีการปรับปรุง ซ่อมแซมทาสีกำแพงเมืองเก่า ซ่อมตัวป้อมมหากาฬที่ชำรุดทรุดโทรมมากโดยเฉพาะโครงสร้างไม้ที่ผุ ทำแนวป้องกันการทรุดตัวของดินริมตลิ่งบริเวณอาคารพระยาญาณประกาศ ท่าเรือที่ติดคลองผดุงเชื่อมคลองแสนแสบ ทั้งนี้ เนื่องจาก กทม.อยู่ระหว่างการเตรียมความพร้อมการจัดงานพระราชพิธีบรมราชาภิเษก สมเด็จพระเจ้าอยู่หัวมหาวชิราลงกรณ บดินทรเทพยวรางกูร ระหว่างวันที่ 4-6 พฤษภาคม 2562 โดยเฉพาะด้านการปรับปรุงโครงสร้างพื้นฐาน และด้านกายภาพเส้นทางเสด็จพระราชดำเนินเลียบพระนคร ซึ่งต้องดำเนินการให้แล้วเสร็จภายในเดือนมีนาคม 2562 กทม.จึงยังไม่ให้ผู้รับจ้างทำนั่งร้านเพื่อขึ้นไปซ่อมแซมหัวป้อม แต่ขอให้ทาสีกำแพง ปรับภูมิทัศน์โดยรอบให้ดูสวยงาม รวมถึงสำรวจจุดโหว่ของกำแพงและทำการอุดก่อนทาสี ซึ่งสีและปูนที่ใช้จะต้องมีคุณลักษณะสำหรับซ่อมแซมโบราณสถานไม่ใช่สีทั่วไปหรือปูนซีเมนต์.
นายสมชาย เดชากรณ์ ผอ.สำนักการวางผังและพัฒนาเมือง กทม. เปิดเผยถึงความคืบหน้าโครงการปรับปรุงซ่อมแซมป้อมมหากาฬและกำแพงเมืองเก่าว่า ภายหลังกรมศิลปากรให้ความเห็นชอบรูปแบบการปรับปรุงฯ
สมชาย เดชากรณ์,ซ่อมแซมป้อมมหากาฬ,ซ่อมแซมทาสีกำแพงเมืองเก่า,กรมศิลปากร,ซ่อมตัวป้อมมหากาฬ,แนวป้องกัน,ปรับภูมิทัศน์